《应制作潇湘八景 其五 平云落雁》
明代·朱同

秋色澄空碧霄远，蓐收气肃寒云捲。数声嘹唳天外来，低落平云水清浅。

羽毛独尔知随阳，岂为饥肠怀稻粱。衔芦不烦避矰缴，解网今已同商汤。

作者简介：徽州府休宁人，字大同，号朱陈村民，又号紫阳山樵。朱升子。洪武中举明经，官至礼部侍郎。有文武才，工图绘，时称三绝。坐事死。著有《覆瓿集》。